THG ดีดแรง 5% โบรกชู “หุ้นปลอดภัย” ลุ้นรายได้โควิดเพิ่ม หนุนกำไรปีนี้โตเด่น
THG ดีดแรง 5% หลังร่วงยาว 7 วันติด ฟากโบรกชู “หุ้นปลอดภัย” ลุ้นกำไรปี 65 โตเด่น รับรายได้จากโควิดเพิ่ม
THG ดีดแรง 5% หลังร่วงยาว 7 วันติด ฟากโบรกชู “หุ้นปลอดภัย” ลุ้นกำไรปี 65 โตเด่น รับรายได้จากโควิดเพิ่ม
6 พ.ค. 2565

ผู้สื่อข่าวรายงานว่า ราคาหุ้น บริษัท ธนบุรี เฮลท์แคร์ กรุ๊ป จำกัด (มหาชน) หรือ THG ณ เวลา 14:44 น. อยู่ที่ระดับ 58 บาท บวก 2.50 บาท หรือ 4.50% สูงสุดที่ระดับ 58.25 บาท ต่ำสุดที่ระดับ 53.50 บาท ด้วยมูลค่าการซื้อขาย 571.61 ล้านบาท

ด้านนายวิจิตร อารยะพิศิษฐ ผู้อำนวยการอาวุโสและนักกลยุทธ์การลงทุน ฝ่ายวิจัยหลักทรัพย์ บล.เมย์แบงก์ (ประเทศไทย) กล่าวก่อนหน้านี้ว่า ตลาดยังมีแรงกดดันจากธนาคารกลางสหรัฐ (เฟด) จะเร่งปรับขึ้นดอกเบี้ยแรง จึงหาที่พักปลอดภัย มาที่กลุ่มโรงพยาบาลเพื่อหนีความเสี่ยง ขณะที่ภาพระยะสั้นมีโอกาสที่จำนวนผู้ติดเชื้อโควิด-19 อาจเร่งขึ้นหลังเทศกาลสงกรานต์ที่มีการเดินทางกลับภูมิลำเนากันมาก
ด้าน บล.โนมูระ พัฒนสิน ระบุในบทวิเคราะห์ก่อนหน้านี้ มีมุมมอง “บวก” ต่อข้อมูลจากการประชุมนักวิเคราะห์ฯ เนื่องจาก 1) เป้าหมายปี 2565 รายได้ธุรกิจปกติเดิมไม่รวม COVID เติบโต +15% ดีกว่าประมาณการรายได้ของเราคาดเติบโต +10% 2) มีรายได้จากธุรกิจใหม่ที่ไม่รวมในประมาณการ และ 3) มีโอกาสเห็นการทำ M&amp;A ในธุรกิจ รพ.
สำหรับสถานการณ์ COVID ปัจจุบันผู้บริหารมองว่าการที่รัฐบาลผ่อนคลายมาตรการต่างๆ และยังไม่มีมาตรการควบคุมออกมา ทำให้ยอดผู้ป่วยใหม่มีแนวโน้มอยู่ในระดับสูงจนถึงต้นไตรมาส 2/65 ซึ่ง THG มีการเพิ่มเตียง Hospitel เป็น 4,849 เตียง จาก 4,632 เตียงในไตรมาส 4/64 ทำาให้ในช่วงครึ่งแรกของปี 2565 การให้บริการเกี่ยวกับ COVID จะมีผลต่อผลการดำเนินงานของ THG
โดยเบื้องต้นประเมิน upside ต่อกำไรสุทธิปี 2565 ภายใต้สมมติฐานปรับเพิ่มรายได้ธุรกิจหลักตามเป้าหมายบริษัท และรายได้เกี่ยวกับ COVID จะทำให้ประมาณการรายได้เพิ่มขึ้น +43% จาก 8,015 ล้านบาท เป็น 11,500 ล้านบาท และคาดว่าจะมีกำไรสุทธิ 1,150 ล้านบาท หรือเป็น upside ราว 260% จากกำไรสุทธิ 320 ล้านบาท (ไม่รวมรายได้COVID)
ทั้งนี้ ฝ่ายวิจัยอยู่ระหว่างปรับเพิ่มประมาณการกำไรสุทธิให้สอดคล้องกับเป้าหมายบริษัท และอาจมี potential upside จากการทำ M&amp;A ในธุรกิจ รพ. อย่างไรก็ตาม ราคาหุ้นที่ปรับขึ้นมาซื้อขาย PE ปี 2565-66 ที่ 130-140 เท่า มองว่าตอบรับความคาดหวังผลการดำเนินงานธุรกิจหลัก